Diari Oficial de la Generalitat Valenciana


Sumari del DOGV 3134, del 02-12-1997 (1997/12668)

ACORD de 4 de novembre de 1997, del Govern Valencià, pel qual s'autoritza determinat ajustament en l'annex de transferències corrents del programa 315.10 «Condicions de Treball i Administració de les Relacions Laborals» i la inclusió d'una línia de subvenció nominativa, per un import global de 54.566.442 PTA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3134

Data del DOGV
:   02-12-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/12248


Organisme emissor
:   Conselleria d'Economia, Hisenda i Administració Pública

Tipus de document
:   Acord

3961 ACORD de 4 de novembre de 1997, del Govern Valencià, pel qual s'autoritza determinat ajustament en l'annex de transferències corrents del programa 315.10 "Condicions de Treball i Administració de les Relacions Laborals" i la inclusió d'una línia de subvenció nominativa, per un import global de 79.643.558 PTA. [97/X12119]
  
El Govern Valencià, en la reunió del dia 4 de novembre de 1997, adoptà l'acord següent:
  
Derivat del Protocol de col·laboració de 21 de febrer de 1996, la Generalitat Valenciana es compromet a subvencionar el 100% del cost dels Convenis Especials de Cotització a la Seguretat Social subscrits pels extreballadors d'IMEPIEL afectats per l'expedient de regulació d'ocupació (ERO) 26/92. Com que ha augmentat el nombre de treballadors previst, la Conselleria d'Ocupació, Indústria i Comerç, per tal de donar cobertura pressupostària al compromís esmentat, proposa un augment en la línia de subvenció nominativa Subvenció Convenis de Seguretat Social del programa 315.10 Condicions de Treball i Administració de les Relacions Laborals per un import de 6.243.975 pessetes.
  
D'altra banda, la clàusula tercera del Protocol de col·laboració de 25 de juliol de 1996 amb els representants d'IMEPIEL afectats per l'ERO 10/90, fixa el compromís del pagament de 449.003.700 PTA al llarg dels exercicis 97, 98 i 99 per a donar per resoltes totes les obligacions pendents. La Conselleria de Treball i Afers Socials va assumir el pagament d'interessos i despeses que es derivassen de la subscripció de préstecs personalitzats amb entitats bancàries i d'estalvi, per a bestreure les quantitats d'indemnització de l'anualitat 97; a aquest efecte s'habilità la línia de subvenció 2013. L'Acord del 26 de novembre de 1996, del Govern Valencià, fixava l'import global màxim que s'havia de concedir en concepte de subvencions financeres per interessos per a l'exercici 96 que, ateses les dates, no fou possible contraure comptablement al tancament de l'exercici. L'apartat tercer d'aquest últim acord establia que en cas que les indemnitzacions pressupostades per a 1997 no fossen transferides als beneficiaris en el primer trimestre, es podria atorgar mitjançant acord del Govern valencià la subvenció d'interessos que haguessen reportat fins l'efectiu lliurament, i és per això que s'ha proposat la inclusió de la línia de subvenció 2013 "Interessos bestretes indemnitzacions deutes pendents ERO 10/90" per afrontar el pagament d'interessos i despeses reportats en 1996 i els reportats fins el 31 d'octubre de 1997, per un import total de 80.408.721 pessetes.
  
El finançament d'ambdues actuacions es realitzarà a càrrec de les disponibilitats de la línia 1587 "Jubilacions anticipades sector agroalimentari", una vegada tinguts en compte els compromisos de despesa d'exercicis anteriors i l'import màxim de les ajudes que s'han de concedir en la convocatòria de 1997.
  
En aquest sentit, en virtut dels articles 18 i 19.a) de la Llei 4/1996, de 30 de desembre, de Pressupostos de la Generalitat Valenciana per a 1997 i el que disposa l'article 45.d) del Decret Legislatiu de 26 de juny de 1991, que aprova el text refós de la Llei d'Hisenda Pública de la Generalitat Valenciana, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la modificació en l'annex de transferències corrents del programa 315.10 Condicions de Treball i Administració de les Relacions Laborals, en les línies de subvenció que es detallen:
  
Segon
  
Autoritzar la inclusió en l'annex de transferències corrents del programa 315.10 Condicions de Treball i Administració de les Relacions Laborals de la línia de subvenció de caràcter nominatiu, les dades descriptives de la qual es detallen a continuació, i també l'afectació dels crèdits als beneficiaris previstos com a conseqüència d'això.
  
Denominació: Interessos bestreta indemnització deutes pendents ERO 10/90.
  
Beneficiaris: Extreballadors afectats per ERO 10/90, IMEPIEL.
  
Import: 04.837.728 PTA.
  
Descripció i finalitats: Pagament despeses i interessos pòlissa de crèdit amb entitats bancàries, treballadors d'IMEPIEL afectats per l'ERO 10/90 de l'empresa IMEPIEL, per bestreta d'obligacions d'incompliment d'acords.
  
Normativa reguladora: Article 45.d) LHPGV.
  
Codi comptable: 2013.
  
Tipus: Nominativa.
  
Fons propis: 71.453.890 PTA.
  
València, 4 de novembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO